Brüsszel, 19.11.2004

COM(2004)763 végleges

A BIZOTTSÁG KÖZLEMÉNYE

AZ EURÓPAI FEJLESZTÉSI ALAP (EFA)A kötelezettségvállalások, a kifizetések és a tagállamok által befizetendő hozzájárulások becslése a 2004. és 2005. évre; valamintA kötelezettségvállalások és a fizetések előrejelzése a 2006-2009 időszakra

BEVEZETÉS

A 9. Európai Fejlesztési Alapra (EFA) vonatkozó pénzügyi szabályzat 8. cikkével összhangban a Bizottság évente közleményt állít össze és bocsát a Tanács rendelkezésére. E közlemény célja a következő pénzügyi évben (2005) befizetendő összegek jegyzékének, valamint a hozzájárulási felhívások ütemtervének előterjesztése, figyelembe véve az EBB (Európai Beruházási Bank) becsléseit az általa kezelt műveletekre vonatkozóan. Az említett pénzügyi szabályzat 8. cikke alapján a dokumentum a következő négy évre (2006-2009) vonatkozó kötelezettségvállalások és kifizetések becsléseit is tartalmazza. A közlemény ezen kívül felülvizsgálja az EFA folyó évi (2004) kiadásaira vonatkozó becsléseket is.

A 9. EFA 2003. évben történt hatálybalépése óta a tagállamok az EBB által irányított 9. EFA műveletek (beruházási hitelkeret és kamattámogatás) finanszírozásához szükséges hozzájárulásaikat közvetlenül az EBB-hez, míg az EBB által korábban kezelt eszközökhöz (kockázati tőke és kamattámogatás) folyósított hozzájárulásokat továbbra is a Bizottsághoz fizetik be. Ezért e közlemény világosan megkülönbözteti egyfelől a 9. EFA részéről az EBB által teljesített kifizetéseit, és másfelől a Bizottság által teljesített kifizetéseket (a korábban az EBB által kezelt pénzeszközökre vonatkozó kifizetéseket is beleértve).

ÖSSZEFOGLALÁS

A Bizottság minden egyes AKCS-államra[1] és TOT-ra[2] nézve megállapította a 2004-2005. pénzügyi évekre előirányzott kötelezettségeket és kifizetéseket. Mint a 2003. évben, a Bizottság most is különös figyelmet szentelt a kifizetések becslésének. Ezzel kettős célja volt: egyfelől korlátozni próbálta azt a kockázatot, hogy a tagállamok nemzeti költségvetésükből túlságosan nagy összegű pénzeszközöket különítsenek el; másfelől biztosítani kívánta, hogy az EFA elegendő pénzügyi forrással rendelkezzék, és így elkerülhetők legyenek az olyan, pénztári hiányból adódó problémák, amilyenek 2003. végén és 2004. májusában előfordultak. Mint rendesen, e becsléseket a Bizottság 2005. júniusi közleményében felül fogja vizsgálni.

Az EBB szintén aktualizálta saját becsléseit. Ezeket a közlemény teljes egészükben átveszi.

A 2004. és 2005. évi kötelezettségvállalások[3]

A Bizottság a 2004. évre vonatkozóan megerősíti májusi közleményében[4] előterjesztett becslését (2 850 millió euró). Az EBB a beruházási hitelkeretre[5] vonatkozó becslését csökkentette (500 millió euróról 335 millió euróra). A Bizottság és az EBB összesített kötelezettségvállalásainak becsült összege 3 185 millió euró.

A 2005. évre vonatkozó becslését az EBB többé-kevésbé változatlanul fenntartja (555 millió euró). A Bizottság ezzel szemben nagymértékű (3 500 millió eurót eredményező) növekedésre számít, nemcsak májusi becsléseihez (2 875 millió euró), hanem a 2004. pénzügyi évre vonatkozó becsléseihez (2 850 millió euró) képest is. A Bizottság és az EBB együttes kötelezettségvállalásainak összege mindösszesen 4 055 millió euróra becsülhető. Ezek az összegek nem veszik figyelembe a „feltételes” egy milliárd euró maradványösszegének (750 millió euró) esetleges mobilizálását.

Az alábbi táblázat a kötelezettségvállalások alakulását mutatja be 2000. óta. A 2000-2002. időszak a 8. EFA kötelezettségvállalási ciklusa második részének felel meg (rekordszint 2000-ben, jelentős csökkenés 2001-ben és 2002-ben). Közvetlenül a Cotonou-ban aláírt megállapodás elfogadása után a 9. EFA ciklus 2003-ban a kötelezettségvállalások gyors fellendülésével kezdődött (4 127 millió euró), amit 2004-ben bizonyos visszaesés követett (3 185 millió euró). A kötelezettségvállalások 2005-ben ismét emelkedni fognak (4 055 millió euró).

1. táblázat : A kötelezettségvállalások alakulása (millió euróban)

+++++ TABLE +++++

A 2004-2005. évi kifizetések

A Bizottság 2004. évi kifizetésekre vonatkozó becslésének aktualizálása 2 475 millió eurót eredményez, ami a májusban előterjesztett becslést megerősíti. Miután a kifizetések a szerződések aláírása és a tényleges folyósítások közötti határidőkből eredően lassan indultak meg, az EBB-nek, mint a 2004. évi kötelezettségvállalások esetében is, becsléseit csökkentenie kellett (a májusban becsült 168 millió euróról 90 millió euróra).

A Bizottság és az EBB úgy véli, hogy 2005-ben a májusban bejelentett kifizetések volumene teljesíthető. A kifizetések 2005-ben először valószínűleg meg fogják közelíteni a 3 milliárd eurós határt (Bizottság: 2 760 millió euró, EBB: 235 millió euró).

A Bizottság hangsúlyozni kívánja, hogy az EFA kifizetések volumene több éve nagymértékben és folyamatosan növekszik. Fontos kiemelni azt is, hogy ez a növekedés csak részben köthető az olyan eszközök használatához, amelyek igen magas összegek kifizetését teszik lehetővé, mint a Stabex, a NESZO (nagyon eladósodott szegény országok), vagy az Egészségügyi Világalap. A kedvező fejlődés a következő táblázatból is jól látható.

2. táblázat: A kifizetések alakulása (millió euróban)

+++++ TABLE +++++

Hozzájárulási felhívások 2004-ben és 2005-ben

Mivel a Bizottság összes kifizetéseinek 2004-re becsült volumene változatlan, a hozzájárulások utolsó részletére vonatkozó javaslat sem változik (490 millió euró). Az EBB megerősítette, hogy 2004-ben kiegészítő eszközökre nincs szüksége. A Bizottsághoz és az EBB-hez befizetett hozzájárulások összege az egész évre 2 440 millió euró, ami pontosan megegyezik a Bizottság egy évvel ezelőtti, 2003. októberi közleményében[8] bejelentett összeggel. A 490 millió euró befizetése tehát nem érheti váratlanul a hozzájárulás-befizető államokat.

Mivel 2005-re a Bizottság új fizetési előirányzata megfelel az elmúlt májusi szintnek, a Bizottság megerősíti, hogy az egész évre 2 700 millió euró tagállami hozzájárulásra van szüksége (ez az összeg számításba veszi a kamatok behajtásából származó, 55 millió euróra becsült bevételeket). A kifizetések ütemezésének részletes becslése alapján a Bizottság arra kéri a tagállamokat, hogy 1 500 millió euró összegű első részletet fizessenek be. A Bizottság reméli, hogy ezzel elkerülhető a 2004. májusihoz hasonló pénzforrás-hiány bekövetkezése, amely veszélybe sodorná az EFA működését. A Bizottságnak márpedig teljesítenie kell a legszegényebb országokkal szemben vállalt kötelezettségeit. Tekintettel a 2004. év végére várható meglehetősen jelentős egyenlegre, az EBB az egész évre összesen 155 millió euró összegre tart igényt (a májusban becsült 207 millió euróval szemben), amelyből az első 2005. évi részlet 60 millió euróra rúg.

A Bizottság és az EBB a 2005. évi második részletnek megfelelő hozzájárulásukat jelenleg 800 millió, illetve 55 millió euróra becsülik. Az utolsó részlet ennek megfelelően 400 millió euró, illetve 40 millió euró lenne. E két részlet szintjét a Bizottság 2005. júniusi közleményében fogja újra értékelni.

A jövő

A Bizottság és az EBB emlékeztet arra, hogy vállalta a Cotonou-ban aláírt megállapodás által felszabadított kötelezettségek teljesítését 2007. végéig (beleértve a 6., 7. és 8. EFA-kból fennmaradt, a 9. EFA-ba átutalt maradványösszegek felhasználását is). Ennek azonban az a feltétele, hogy a politikai helyzet minden AKCS országban lehetővé tegye az alapok végrehajtásához szükséges feltételek megteremtését. Az együttműködési megállapodások (Lomé, Cotonou) ugyanis az Unió és az AKCS országok partnerségnek elvén alapulnak, ami azt jelenti, hogy az EFA-k végrehajtása az AKCS országok felvevőképességétől (politikai stabilitás, kormányzási szint) függ. Végezetül a Bizottság hangsúlyozza, hogy a Cotonou-ban aláírt megállapodás által rendelkezésre bocsátott alapok felhasználásának mértéke a dotációk újraelosztásának eredményeitől is függ. A részletes, különösen a rendelkezésre álló alapok teljes felhasználásának feltételezésén alapuló adatokat az 5. táblázat tünteti fel.

1. A 2004. ÉS 2005. PÉNZÜGYI ÉVRE VONATKOZÓ TELJESÍTÉSI ELőIRÁNYZATOK

1.1. Kötelezettségvállalások

1.1.1. 2004. pénzügyi év

Emlékeztető : A 2004. májusi közleményben[9] a Bizottság és az EBB a 2004-ben teljesítendő új kötelezettségvállalások összegét összesen 3 350 millió euróra becsülte, amely a következőképpen oszlik meg:

- 500 millió euró a 9. EFA-nak az EBB által irányított műveleteire, és

- 2 850 millió euró a Bizottság által irányított műveletekre.

A 2004. augusztus 31-i helyzet és végrehajtási kilátások a 2004. év végéig

- Az EBB augusztus végén 127 millió euró értékű kötelezettséget vállalt a beruházási hitelkeret terhére (9. EFA). A 2004. év végéig teljesíthető kötelezettségek becslése alapján a 2004. év egészére vonatkozó előirányzatait 500 millió euróról 335 millió euróra volt kénytelen csökkenteni[10].

- A Bizottság az általa irányított műveletek tekintetében (az EBB korábbi műveleteit is beleértve) augusztus 31-én 1 299 millió euróra vállalt kötelezettséget, ami a Bizottság év végéig teljesítendő célkitűzésének (2 850 millió euró) 45 százaléka. Emlékeztetőül: a Bizottság 2003. augusztus 31-én csak 675 millió euróra, 2002-ben pedig 443 millió euróra vállalt kötelezettséget. Megjegyzendő, hogy az év első felében a kötelezettségvállalásokra vonatkozó elfogadási eljárás jelentős „várakozó” kötelezettségvállalási „készletet” teremt. Ez elsősorban a Bizottság jóváhagyására váró, és a tagállamokkal való konzultációt igénylő ügyekből áll. Augusztus végén ez 966 millió eurót képviselt, ami a végleges és az elfogadás alatt álló kötelezettségvállalások összegét 2 265 millió euróra, azaz a célkitűzés 79 százalékára emeli.

- A projektek új egyedi becslésének alapján, és e projektek egy részével kapcsolatos bizonytalansági tényezőkre is figyelemmel, a Bizottság úgy véli, hogy módjában áll teljesíteni a májusban előirányzott teljes összeget, azaz 2 850 millió eurót.A Vízprogramra májusban, azaz kevéssel a Tanács határozata után elfogadott összeget (75 millió euró) a Bizottság indikatív jelleggel határozta meg. Időközben létrejött egy munkacsoport, amely júliusban tárgyalásokba kezdett a tagállamokkal, a nem kormányzati szervezetekkel és a magánszektorral. Ezért ma már pontosabb becslést lehet előterjeszteni. Az új kezdeményezésre vonatkozó újabb kötelezettségvállalási becslés 3 millió euró.

1.1.2. A 2005. pénzügyi év

A 2004. májusi közleményben a Bizottság és az EBB együttesen 3 420 millió euró teljesítését irányozta elő, amelyből az EBB-re eső rész (9. EFA) 545 millió euró és a Bizottságra eső rész 2 875 millió euró.

A Bank új értékelése 555 millió eurót eredményez[11], azaz gyakorlatilag változatlan. A Bizottság ezzel szemben nagy mértékű növekedéssel számol: a májusi 2 875 millió euróval szemben 3 500 millió euróval. Hangsúlyozandó, hogy ezek az adatok nem veszik figyelembe a Tanács esetleges határozatát a „feltételes” egy milliárd euróból még rendelkezésre álló 750 millió euró egy részének vagy egészének mobilizálásáról.

A rekordösszeggel (4 127 millió euró) zárult 2003. év után az új projektek volumene 2004-ben tehát szerényebb. A decentralizált és a központi szolgálatok új becslései alapján a kötelezettségvállalások 2005-ben ismét növekedni fognak.

1.2. Kifizetések

1.2.1. A 2004. pénzügyi év

Emlékeztető : A 2004. májusi közleményben a Bizottság és az EBB összesen 2 623 millió euróra becsülte a 2004-ben teljesítendő kifizetéseket, amelynek megoszlása:

- 168 millió euró a 9. EFA-nak az EBB által irányított műveleteire, ami a 2003. októberi becsléshez képest (260 millió euró) csökkenést mutat

- 2 455 millió euró a Bizottság részéről, amelyből 170 millió az EBB korábbi műveleteire. A Vízprogramra a Bizottság 10 millió euró átalányösszeget irányozott elő. A 2004-ben esetleg megvalósuló intézkedésekre vonatkozó konkrét rendelkezések hiányában a „Béke” programra külön összeget nem irányoztak elő. Jelezni kell, hogy a 2 455 millió euró jelentős növekedést (+10%) képvisel az egy évvel ezelőtt, 2003. októberében becsült összeghez – 2 240 millió euró – képest.

A 2004. augusztus 31-i helyzet és a teljesítési kilátások a 2004. év végéig

- 2004. augusztus végéig az EBB 41 millió euró kifizetést teljesített a 9. EFA alapján. Az aláírt és az év végéig aláírandó szerződésekre kifizetendő összegek jellegét figyelembe véve az EBB úgy véli, hogy a 2004. év egészére előirányzott 168 millió eurós összeg túlságosan magas. A bank jelenleg 90 millió euró kifizetésre számít.

- A Bizottság augusztus végéig 1 364 millió euró kifizetést teljesített, azaz a májusban előterjesztett célkitűzésének (2 455 millió euró) 56 százalékát. A kötelezettségvállalásokhoz hasonlóan a kifizetések jelentős növekedést mutattak az elmúlt két év azonos időszakához képest (2003. augusztus vége: 973 millió euró, 2002. augusztus vége: 829 millió euró). Ez nemcsak azzal magyarázható, hogy 2004. elején körülbelül 270 millió euró összegű globális kifizetés történt, amely 2003-ban nem volt teljesíthető, hanem a 2004. évre vonatkozó kifizetések élénk ütemezésével is.A májusban beterjesztett célkitűzést az országonkénti (AKCS és TOT) előirányzatok aktualizálása megerősíti. A frissítés 2 475 millió euró globális összeget eredményez. Ebből az összegből 170 millió eurót képviselnek a korábbi EBB-eszközök (kockázati tőke és kamattámogatás), és 22 millió eurót a „Béke” program, különösen a Darfurban és Közép-Afrikában folytatott tevékenységekkel kapcsolatos összegek. A Vízprogramra az év vége előtt jelentős kifizetés nem lesz.

- Összefoglalva: a Bizottság fenntartja májusi becslését, míg az EBB a saját becslését csökkenteni volt kénytelen. A kifizetések (Bizottság + EBB) összege a májusi 2 623 millió euróval szemben ma 2 565 millió euróra becsülhető.

1.2.2. A 2005. pénzügyi év

A májusi közlemény a kifizetéseket 2 975 millió euróra becsülte, amelyből 240 millió euró az EBB által irányított 9. EFA-műveletekre és 2 735 millió euró a Bizottság által irányított műveletekre. Ez utóbbi összegből a Bizottság 85 millió eurót az EBB által korábban kezelt műveletekre, 150 millió eurós átalányösszeget pedig elővigyázatosságból a Vízprogramra juttatott.

Az EBB becslése a 9. EFA-műveletekkel kapcsolatos szükségletekre vonatkozóan 235 millió euró, ami gyakorlatilag megegyezik az előző becsléssel (240 millió euró).

A Bizottság 2005. évi összes kifizetései volumenének új becslése szintén a májusban előterjesztett összeggel gyakorlatilag megegyező összeghez vezet (jelenleg: 2 760 millió euró, májusban 2 735 millió euró). A korábban az EBB által kezelt műveletekkel kapcsolatos fizetések összege emelkedik (135 millió euró az előző 85 millió euróval szemben). A „Béke” programra, amelynek becslése az eszköz sajátos természete miatt nehéz, 61 millió euró összeget határozott meg a Bizottság. Az előkészítés alatt álló ügyek alapján a Vízprogramra vonatkozó becslés 57 millió euró (a májusi közleményben „előzetes” becslésként 150 millió euró szerepelt).

Összefoglalva a Bizottság és az EBB kifizetéseinek új becslése a két intézményre összesen 2 995 millió euró, azaz megközelíti a 3 milliárd eurót.

A következő oldalon szereplő táblázat a teljesítés (2003) és a kötelezettségvállalási és kifizetési előirányzatokat (2004 és 2005) tekinti át.

3. táblázat

A teljesítés, valamint a kötelezettségvállalási és kifizetési előirányzatok áttekintése (2003 – 2004 – 2005)

+++++ TABLE +++++

2. ELőZETES FORRÁSBECSLÉS ÉS TAGÁLLAMI HOZZÁJÁRULÁSOK LEHÍVÁSA A 2004. ÉS 2005. ÉVRE

Az alábbi táblázat a 2004. és 2005. évi források becslését mutatja be, különösen a fent említett fizetések becslései alapján.

4. táblázat : Források becslése a 2004. és 2005. évre (millió euróban)

+++++ TABLE +++++

2.1. A 2004. évi hozzájárulások utolsó részletének lehívása

- Az EBB megerősíti, hogy 2004-ben kiegészítő pénzügyi forrásokra nincs szüksége. Az új eszközök ugyanis a vártnál lassabban indulnak be, és a 2003-ban és 2004. elején lehívott pénzeszközök bőségesen elegendőnek látszanak a 2004. pénzügyi év szükségleteinek kielégítésére. Az év végén rendelkezésre álló összeg 111 millió euróra becsülhető.

- Mivel a kifizetések becslése a májusi előirányzatokhoz képest gyakorlatilag változatlan, a Bizottság megerősíti a 2004. év utolsó részlete címén 490 millió euró lehívására vonatkozó javaslatát. A Bizottság hangsúlyozza, hogy e részlet befizetése után az év végére körülbelül 80 millió euró lesz a pénztár rendelkezésére álló összeg, ami a 2002. év végéig nyilvántartott összegekhez képest (többszáz millió euró) nagyon kevés, és az EFA megfelelő végrehajtásához szükséges minimális szintnek felel meg.

- A 2004. év egészére és a két intézményre együtt a ténylegesen lehívott hozzájárulások összege 2 440 millió euró, azaz pontosan az az összeg, amely az elmúlt év októberében benyújtott jelentésben szerepel[12]. A Bizottság ezért úgy ítéli meg, hogy az utolsó részlet befizetése nem okozhat költségvetési problémát a tagállamoknak. Az EBB forrásszükségletei ugyan csökkentek (260-ról 125 millió euróra), de a Bizottság megnövekedett forrásszükségletei ezt teljes mértékben kompenzálták. Ennél fogva az új megoszlásnak nincs hatása a tagállamok pénzgazdálkodására.

Az I. Melléklet feltünteti a 2004. évi három hozzájárulási lehívás összegét tagállamonként.

2.2. A 2005. évi hozzájárulások lehívása

- Az EBB pénzeszközeinek szintje a 2005. év elején viszonylag magas lesz (111 millió euróra becsülhető), ami lehetővé teszi, hogy 2005-ben csökkenjen a hozzájárulások lehívása. A májusban becsült 207 millió euró ellenében 155 millió euró elegendőnek látszik. Az év elején rendelkezésre álló források egyébként lehetővé teszik az első lehívás 60 millió euróra való korlátozását, az év eleje és a második lehívás időpontja, azaz előreláthatóan 2005. július 27. közötti időszak fedezésére. A második és a harmadik részlethez szükséges összegek 55 millió euróra és 40 millió euróra becsülhetők. A pénzügyi év egyenlege ezzel 31 millió euró lenne, ami szükséges a 2006. évre vonatkozó első lehívott összegek – 2006. január 21. körül történő – rendelkezésre bocsátásáig a kifizetések megfelelő kezeléséhez.

- A Bizottság 2005. évi forrásszükséglete, a körülbelül 55 millió euró értékű követelésbehajtást és kamatot is figyelembe véve, 2 700 millió euróra tehető. A fizetések országonkénti részletes becslése alapján a Bizottság úgy ítéli meg, hogy első részletként 1 500 millió euróra lesz szüksége. Ez az összeg az elmúlt évekhez képest nagyon magas. Ez különösen azzal magyarázható, hogy az egész évre szóló hozzájárulások összege az előző évekhez képest erősen megnőtt (2 700 millió euró a Bizottság részére 2005-ben, szemben a 2003. évi 2 120 millió euróval és a 2002. évi körülbelül 1 500 millió euróval). Másfelől a 2003. végi és a 2004. májusi forráshiányból eredő kedvezőtlen tapasztalatok miatt a Bizottság biztos kíván lenni abban, hogy 2005-ben nem fordulhat elő ilyen hiány, és így képes lesz az AKCS és a TOT államok iránt vállalt kötelezettségeinek teljesítésére.

A 2005. évre szóló tagállami hozzájárulások összegét a II. melléklet táblázata mutatja.

Mint rendesen, a második és a harmadik részlet minden felhívás alkalmával növelhető vagy csökkenthető a tényleges szükségletek figyelembe vétele érdekében.

3. AZ EFA BECSÜLT KIADÁSAI A 2006-2009 IDőSZAKRA

A kötelezettségvállalások tekintetében a Bizottság és az EBB ismételten vállalja, hogy 2007. végéig mindent megtesz a 9. EFA által felszabadított alapok mobilizálása érdekében (a régi FED-ekből átutalt összegeket is beleértve). Nyilvánvaló, hogy nem kizárólag a Bizottságtól, illetve az EBB-től függ, hogy ezt a célt milyen mértékben sikerül elérni. Az együttműködési megállapodások (Lomé, Cotonou) sajátos jellegéből adódóan, lévén, hogy azok a partnerség elvén nyugszanak, az EFA végrehajtásának üteme az AKCS országok felvevőképességétől függ (elegendően stabil politikai helyzet, minimális kormányzási szint, stb.). Noha a Bizottság a nemzeti programengedélyezőknek igyekszik megadni a lehető legnagyobb támogatást, nem léphet az AKCS országok helyébe. A másik meghatározó tényező a források tervezett átcsoportosítása a 2004. évi félidei és a 2006. évi befejező felülvizsgálat alkalmával. A forrásoknak a jó teljesítményeket elérő országok felé történő átcsoportosítása nélkül a célkitűzést nem lehet megvalósítani.A 2006-ra és 2007-re vállalt kötelezettségek összege megfelel a Bizottság és az EBB törekvésének, hogy a 9. EFA összes forrását (az előző EFA-k maradványait is beleértve) a 2007-es pénzügyi év vége előtt felhasználja. Az összegek nem veszik figyelembe a feltételes tartalékból még rendelkezésre álló 750 millió euró esetleges felhasználását. A Bizottságnak az EFA költségvetésbe vételére irányuló javaslatával összhangban a 2008. és 2009. évre ez a dokumentum nem tartalmaz számadatokat.

A kötelezettségvállalásokat ilyen hosszú távra nehéz megbízhatóan felbecsülni, és ez még inkább igaz a fizetések esetében, mivel azok üteme olyan tényezőktől függ, amelyeket a Bizottság és az EBB nem ellenőrizhet. A projektekre vonatkozó tervezés és döntés szakaszában a Bizottság és az EBB meghatározó szerepet játszik, ám azok megvalósítása idején már csak mellékes szerepük van. A költségvetési támogatások esetében, amelyek a globális segítségnyújtás egyre nagyobb részét képviselik, a kifizetések üteme szintén olyan nehezen ellenőrizhető tényezőktől függ, mint például az érintett államok gazdasági helyzete és a politikai stabilitás mértéke.

Az előző EFA-k fizetéseinek üteme alapján, valamint a Bizottság külső szolgálatai reformjának várható jótékony hatását figyelembe véve, és különösen a szolgálatoknak az AKCS államok felé irányuló decentralizációjára számítva, a Bizottság és az EBB az alábbi táblázatban feltüntetett fizetési ütemezést tervezi. A fizetések nagy mértékű csökkenése 2008-ban és még inkább 2009-ben az EFA költségvetésbe vételének feltételezéséből ered. A csökkenést az Unió költségvetéséből teljesített kifizetések növekvő aránya ellensúlyozni fogja.

5. táblázat

Az EFA keretében teljesített kötelezettségvállalások és kifizetések

2006-2009

millió euróban

+++++ TABLE +++++

ANNEX 1

Contributions to the EDF for 2004 by Member State (in euros)

+++++ TABLE +++++

|8th EDF% |To be paid to the EIB |To be paid to the Commission |To be paid to the EIB |To be paid to the Commission |To be paid to the EIB |To be paid to the Commission |tranches | |GERMANY |23,36 |14 016 000 |350 400 000 |12 848 000 |186 880 000 |9 344 000 |93 440 000 |666 928 000 | |BELGIUM |3,92 |2 352 000 |58 800 000 |2 156 000 |31 360 000 |1 568 000 |15 680 000 |111 916 000 | |DENMARK |2,14 |1 284 000 |32 100 000 |1 177 000 |17 120 000 |856 000 |8 560 000 |61 097 000 | |SPAIN |5,84 |3 504 000 |87 600 000 |3 212 000 |46 720 000 |2 336 000 |23 360 000 |166 732 000 | |FRANCE |24,3 |14 580 000 |364 500 000 |13 365 000 |194 400 000 |9 720 000 |97 200 000 |693 765 000 | |GREECE |1,25 |750 000 |18 750 000 |687 500 |10 000 000 |500 000 |5 000 000 |35 687 500 | |IRELAND |0,62 |372 000 |9 300 000 |341 000 |4 960 000 |248 000 |2 480 000 |17 701 000 | |ITALY |12,54 |7 524 000 |188 100 000 |6 897 000 |100 320 000 |5 016 000 |50 160 000 |358 017 000 | |LUXEMBOURG |0,29 |174 000 |4 350 000 |159 500 |2 320 000 |116 000 |1 160 000 |8 279 500 | |NETHERLANDS |5,22 |3 132 000 |78 300 000 |2 871 000 |41 760 000 |2 088 000 |20 880 000 |149 031 000 | |PORTUGAL |0,97 |582 000 |14 550 000 |533 500 |7 760 000 |388 000 |3 880 000 |27 693 500 | |UNITED KINGDOM |12,69 |7 614 000 |190 350 000 |6 979 500 |101 520 000 |5 076 000 |50 760 000 |362 299 500 | |AUSTRIA |2,65 |1 590 000 |39 750 000 |1 457 500 |21 200 000 |1 060 000 |10 600 000 |75 657 500 | |FINLAND |1,48 |888 000 |22 200 000 |814 000 |11 840 000 |592 000 |5 920 000 |42 254 000 | |SWEDEN |2,73 |1 638 000 |40 950 000 |1 501 500 |21 840 000 |1 092 000 |10 920 000 |77 941 500 | |TOTAL |100 |60 000 000 |1 500 000 000 |55 000 000[14] |800 000 000 |40 000 000 |400 000 000 |2 855 000 000 | |

[1] Az afrikai, karibi és csendes-óceáni államok

[2] A tengerentúli országok és területek

[3] A kötelezettségvállalások megszüntetésének figyelembe vétele előtti új kötelezettségvállalások.

[4] A Bizottság közleménye a Tanácsnak – Az Európai Fejlesztési Alapra vonatkozó pénzügyi tájékoztatás (COM(2004) 382 végleges változat, 2004. 5. 25.)

[5] A kamattámogatást is beleértve

[6] A 9. EFA eszközei (beruházási hitelkeret és kamattámogatás)

[7] A 9. EFA eszközei (beruházási hitelkeret és kamattámogatás)

[8] A Bizottság közleménye – Az Európai Fejlesztési Alap (EFA) – A kötelezettségvállalások, a kifizetések és a tagállamok által fizetendő hozzájárulások becslése a 2003. és 2004. pénzügyi évre; valamint A kötelezettségvállalások és a kifizetések előrejelzése a 2005-2008. időszakra (COM(2003) 720 végleges, 2003.11.21.)

[9] A Bizottság közleménye a Tanácsnak – pénzügyi tájékoztatás az Európai Fejlesztési Alapról (COM(2004) 382 végleges változat, 2004. 5. 25)

[10] Amelyből 10 millió euró kamattámogatás.

[11] amelyből 60 millió euró kamattámogatás

[12] A Bizottság közleménye a Tanácsnak – pénzügyi tájékoztatás az Európai Fejlesztési Alapról (COM(2003) 353 végleges változat, 2003 6. 13)

[13] Of which €5 million in interest-rate subsidies.

[14] Of which €5 million in interest-rate subsidies.